Diari Oficial de la Generalitat Valenciana


Sumari del DOGV 8434, del 29-11-2018 (2018/10521)

Informació pública de l'aprovació de l'informe ambiental i territorial estratègic de la modificació puntual de l'ordenació detallada del Pla general.
-----------------------------------------------------------------------------------------------------------------------------------------------------

### Dades del document

Número de DOGV
:   8434

Data del DOGV
:   29-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10451


Data del document
:   16-11-2018

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual de l'ordenació detallada del Pla general. [2018/10360]  
La Junta de Govern de la ciutat de Gandia ?en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 12 de novembre de 2018, vista la proposta formulada pel coordinador general d'Urbanisme i Habitatge i president de la comissió tècnica de suport a aquest òrgan de 8 de novembre, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual número 82 del Pla general de Gandia, de conformitat amb els criteris de l'annex VII de la LOTUP, per no tenir efectes significatius sobre el medi ambient, amb la fi de continuar la tramitació de l'expedient conforme a la normativa urbanística.  
  
La 82a. MOD PG consisteix a afegir una norma addicional per a regular la subdivisió dels habitatges de la platja de Gandia, i les circumstàncies necessàries per a autoritzar o no els canvis d'usos dels locals al mateix àmbit.  
El document inicial estratègic (DIE) planteja 2 alternatives i opta per la número 1, que consisteix a redactar una normativa específica, que complemente les normes urbanístiques del Pla general per a ordenar aquestes situacions.  
S'efectua consulta a la Direcció General d'Habitatge, Rehabilitació i Regeneració Urbana, a la Direcció General de Turisme, al Col·legi d'arquitectes de la Comunitat Valenciana, al Col·legi d'aparelladors, arquitectes tècnics i enginyers de l'edificació de València, a l'Associació de promotors, constructors i agents urbanitzadors de la Safor, i a la Junta de Districte de la platja de Gandia, amb el resultat següent:  
  
- El cap de Servei de Rehabilitació i Observatori de l'habitatge i segregació urbana informa que:  
- S'ha de garantir que la reserva d'habitatge sotmés a algun règim de protecció pública no siga inferior al 10 % d'increment d'edificabilitat residencial (art. 33 LOTUP).  
- S'haurà de mantenir l'equilibri entre les dotacions públiques i l'aprofitament lucratiu suplementat, si és el cas, tant de la xarxa primària com de la secundària de dotacions de manera que s'acomplisquen els criteris de l'annex IV de la LOTUP.  
- La reserva de places d'aparcament haurà de ser de 0,5 per habitant respecte a les privades, i de 0,25 per a les d'ús públic.  
- L'increment d'habitatges no superarà la densitat de 75 hab/ha ni suposarà un increment potencial de població superior a 1.000 habitants.  
  
- El cap de Servei d'Infraestructures Turístiques informa que la modificació plantejada no s'oposa a les directrius particulars de l'Espai turístic la Safor ni s'observa que es deriven efectes significatius sobre el medi ambient.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Concloure que la proposta de modificació detallada núm. 82 del Pla general, que consisteix a afegir una norma addicional per a regular la subdivisió dels habitatges de la platja de Gandia, i les circumstàncies necessàries per a autoritzar o no els canvis d'usos dels locals al mateix àmbit, no té efectes significatius sobre el medi ambient d'acord amb els criteris establerts en l'annex VII de la LOTUP.  
  
  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual de l'ordenació detallada número 82 del Pla general de Gandia, i designar com a alternativa més idònia mediambientalment l'alternativa 1 del document inicial estratègic.  
  
  
  
Tercer. Incloure aquest informe en la documentació de la modificació del planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
  
Quart. Sol·licitar als tècnics del Departament d'Urbanisme que revisen i adapten l'esborrany de la 82a. MOD PG als pronunciaments dels informes rebuts durant la fase de consulta a les administracions.  
  
  
Cinqué. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establerts en l'article 51.7 de la LOTUP. I en la pàgina web municipal de conformitat amb el Decret 2016-4019.  
  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Seté. Aquesta resolució d'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 16 de novembre de 2018.- El titular accidental de l'òrgan de suport a la JGCG (D 3174, 28.05.2018): Francisco Rius Mestre.